เป็นร้านสไตล์ปิ้งย่าง+สุกี้ ร้านแรกๆในเดอะมอลล์ ท่าพระ 
เคยมีสาขาแรกอยู่ที่สยามสแควร์ซอย 4 แต่พื้นที่ค่อนข้างน้อย มาเปิดใหม่ที่ The mall ท่าพระ มีที่นั่งให้เลือกมากมายเลย บรรยากาศร้านออกโทนมืดๆครึมๆหน่อย 

ขายอาหารแบบบุฟเฟ่ต์ มีให้เลือก 2 อย่างคือ
ประเภทเนื้อย่าง = 279++ (VAT 7%+Service 10%) รวมเครื่องดื่มแล้ว
ประเภทสุกี้ชาบู = 239++ (VAT 7%+Service 10%) รวมเครื่องดื่มแล้ว
หากเลือกทั้งเนื้อย่าง+สุกี้ชาบูด้วย = [279+30]++ (VAT 7%+Service 10%) รวมเครื่องดื่มแล้ว
หากเพิ่มประเภทปลาในชุดปิ้งย่างด้วย เพิ่ม 30 บาท (มีแซลมอน ปลาดอลลี่ ปลาไข่ ปลาซาบะ)
เครื่องดื่มที่รวมในชุดจะเป็น ชาเขียว กับเป็ปซี่
เวลาในทาน = 1ชั่วโมง 30นาที

มีอาหารให้เลือกหลายอย่างทั้งเนื้อหมู เนื้อวัว ปลา ซูชิหลากหลาย ของทานเล่นเป็นเครื่องเคียงก็มากมี สั่งมาทานได้เรื่อยๆเพราะรวมอยู่ในราคาบุฟเฟ่ต์แล้ว



ร้านมีโต๊ะให้เลือกนั่งหลายไซน์ดีครับ หากมาเป็นคู่ ก็มีโต๊ะด้านโซนหน้าร้าน
มากัน 3-4 คนก็มีอีกโต๊ะถัดมา รองรับ
หากมากัน 6-8 คน ด้านในก็มีโต๊ะยาว นั่งเรียงหันหน้าชนกันได้ 2ฝั่ง 
และยังมีโต๊ะกลม เหมาะสำหรับครอบครัวขนาด 4-5 คนกำลังดี

สรุปโดยรวม 
1. อาหารรสชาติดี คุณภาพของอาหารแต่ละอย่างโอเคเลย 
2. ปัญหาเรื่องควันที่สาขาท่าพระ แทบไม่มี นั่งทานได้ไม่อึดอัด
3. เครื่องดื่มในเซ็ทบุฟเฟ่ต์ ยังมีแค่ชาเขียว กับแป็ปซี่เท่านั้น น่าจะมีช้อยมากกว่านี้หน่อย
4. พนักงานดูแลเอาใจใส่ดี สอบถาม ดูแล เทคแคร์ค่อนข้างดี
(พนักงานร้านนี้แต่งชุดสีดำคาดแดง บางคนดูๆไปคล้ายๆนินจาเหมือนกันนะ 555)
5. เวลาในการทาน 1ชม.30นาที สำหรับบางคนอาจจะไม่พอก็ได้นะ
6. ร้านเดินทางไปสะดวก เพราะอยุ่ในเดอะมอลล์ท่าพระ รถผ่านเยอะ ตอนนี้มี BRT วิ่งผ่านแล้วด้วยนะ)
7. แนะนำว่าเวลาสั่งอาหาร ควรทะยอยสั่งมาเรื่อยๆ อย่าสั่งมาเยอะๆครั้งเดียว มันจะเต็มโต๊ะไม่มีที่วาง
8. อาหารมาเร็ว ร้านใช้เครื่องPDA รับออเดอร์ทำให้ในครัวเตรียมของได้เร็ว
9. ใบเสร็จอาหาร มีสรุปรวมให้ดูว่าที่กินไปสั่งอะไรไปบ้าง อย่างละกี่ชุด ทำให้ตรวจสอบได้ง่าย